酷玩樂隊

酷玩樂隊係嚟自英國嘅另類搖滾樂隊。

佢哋喺1997年同帕洛風唱片公司簽約錄製唱片。喺2000年，佢哋嘅首張專輯《降落傘》登上咗英國排行榜嘅首位。2001年，佢哋發行咗第二張專輯《玩過頭》，收錄咗好多首廣受歡迎嘅歌，賣咗超過一百五十萬張。佢哋第三張專輯《XY密碼》亦成為2005年最暢銷嘅專輯。喺2008年，佢哋第四張專輯《玩酷人生》亦成為英國史上銷售最快嘅專輯之一，收錄嘅同名歌曲重成為英美排行榜第一名，創造咗下載量嘅新紀錄。2011年，佢哋第五張專輯《彩繪人生》正式發行，上市三日就賣超過122,000張，成為2012年其中一個銷售最多嘅唱片。喺2014年，佢哋第六張專輯《鬼故事》又一如以往登上咗英國排行榜嘅首位，亦成為好多國家iTunes排行榜冠軍，收錄嘅《繁星》成為熱話。佢哋第七張專輯《夢過頭》喺2015年12月4號發售。

成員 
 Chris Martin——鋼琴手、結他手、主音歌手
 Jonny Buckland——主奏結他手
 Guy Berryman——低音結他手
 Will Champion——鼓手

酷玩樂隊官方網站

英國樂隊